**Spoštovani!**

V četrtek, 13. 4. 2023, bomo v okviru izbirnih predmetov nemščina in računalništvo organizirali ekskurzijo v Avstrijo, kjer si bomo ogledali Minimundus in se mimo parka z igrali sprehodili do Vrbskega jezera.  
 **PROGRAM IZLETA:**Na pot bomo krenili ob 12:15 uri izpred šole.   
Najprej bomo obiskali Minimundus, kjer si bomo ogledali znamenite stavbe z vsega sveta (Azije, Avstralije, Amerike in Evrope). Park obsega okoli 150 miniaturnih maket izdelanih po izvirnih načrtih z izvirnimi materiali (npr. marmor, peščenjak, bazalt …) v razmerju 1:25. V parku so železnice, kjer stalno vozijo vlaki, na rekah plujejo ladjice, sredi travnikov pa se vrtijo mlini … vse seveda v merilu 1:25! Ogledali si bomo tudi »notranji doživljajski svet«, ki nudi doživetje v 4D-kinu, vožnjo z Mini Cooperjem*,*kolo časa *…*

Tu si bomo vzeli čas za malico, ki naj jo učenci prinesejo s seboj.

Po ogledu Minimundusa se bomo sprehodili še do največjega koroškega - Vrbskega jezera in bližnjega parka z igrali.

Povratek proti domu je predviden okoli 18:00, prihod v Škofjo Loko pa okoli 20:00 ure.

S seboj vzemite: veljaven osebni dokument in malico, primerno obutev in v primeru slabe vremenske napovedi dežnik. Za osebne predmete (fotoaparat, telefon…) odgovarjajo učenci sami.

**CENA:**

**Učenci najkasneje do 9. 3. 2022 prinesejo učiteljici prijavnico, podpisano s strani staršev.   
Okvirna cena celotnega izleta znaša od 34 - 36 EUR, odvisno od števila udeležencev. Šolski sklad za vsakega učenca prispeva 5 EUR, torej bo cena na učenca 29 – 31 EUR. Stroški bodo obračunani na dveh položnicah, prvi obrok 10 EUR in drugi obrok preostanek. Prvi obrok 10 EUR se v primeru odpovedi ne vrača in se šteje kot garancija za izlet. Se pa izleta lahko udeleži druga oseba in tako povrne stroške rezervacije.**

***V ceno je všteto***

Avtobusni prevoz na omenjeni relaciji, vstopnina v Minimundus, turistično vodstvo, zdravstveno zavarovanje z asistenco Coris, ddv in organizacija.

Lep pozdrav,

Urška Guzelj Štajer (041/ 925-715)  
 in Helena Markuta (031/524-084) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJAVNICA:**

Dovoljujem, da se (ime in priimek učenca) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_razreda

udeleži ekskurzije v Avstrijo.

Rojstni datum otroka (za zavarovanje Coris): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis staršev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonska številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_